2.

Regulas II pielikumu groza šādi: a) ar šādu tekstu aizstāj 44. kārtas numuru: “44. kārtas numurs – struktūrfondu apgabals: jānorāda, vai lielākā daļa no saimniecības lauksaimniecībā izmantotās zemes atrodas apvidū, uz ko attiecas 5., 6. un 8. panta noteikumi Padomes Regulā (EK) Nr. 1083/2006 (OV L 210, 31.7.2006., 25. lpp.). Jāizmanto šādi kodu numuri: 6 = lielākā daļa no saimniecības lauksaimniecībā izmantotās zemes atrodas konverģences mērķa apgabalā atbilstīgi Regulai (EK) Nr. 1083/2006, un jo īpaši tās 5. pantam; 7 = lielākā daļa no saimniecības lauksaimniecībā izmantotās zemes atrodas reģionālās konkurētspējas un nodarbinātības mērķa apgabalā atbilstīgi Regulai (EK) Nr. 1083/2006, un jo īpaši tās 6. pantam; 8 = lielākā daļa no saimniecības lauksaimniecībā izmantotās zemes atrodas apgabalā, kas dod tiesības saņemt pārejas posma atbalstu atbilstīgi 8. pantam Regulā (EK) Nr. 1083/2006.”; b) ar šādu tekstu aizstāj 45. kārtas numuru: “45. kārtas numurs – apgabals, kurā ir ekoloģiski ierobežojumi: jānorāda, vai lielākā daļa no saimniecības lauksaimniecībā izmantotās zemes atrodas apgabalā, uz ko attiecas Regulas (EK) Nr. 1698/2005 38. panta noteikumi. Jāizmanto šādi kodu numuri: 1 = lielākā daļa no saimniecības lauksaimniecībā izmantotās zemes neatrodas apgabalā, kas dod tiesības saņemt Natura 2000 maksājumus vai maksājumus, kas saistīti ar Direktīvu 2000/60/EK, Regulas (EK) Nr. 1698/2005 38. panta nozīmē; 2 = lielākā daļa no saimniecības lauksaimniecībā izmantotās zemes atrodas apgabalā, kas dod tiesības saņemt Natura 2000 maksājumus vai maksājumus, kas saistīti ar Direktīvu 200/60/EK, Regulas (EK) Nr. 1698/2005 38. panta nozīmē.”; c) ar šādu tekstu aizstāj 23. punktu: “23. NOBAROJAMI TEĻI Nobarojami teļi, ko parasti nokauj apmēram sešu mēnešu vecumā.”; d) ar šādu tekstu aizstāj 106. punkta otro ievilkumu: “— aizdevumi citiem aktīviem (4. un 8. sleja)”; e) šā pielikuma 107. punktā PVN sistēmas ierakstā “LIETUVA” vārdus “PVN nav piemērojams” aizstāj ar “Speciālā”; f) ar šādu tekstu aizstāj 138. punktu: “138. Segtās platībās audzēti svaigi dārzeņi, melones un zemenes (ieskaitot ananāsus un saldo kukurūzu): kultūras, ko visā to veģetatīvās augšanas periodā vai tā lielākajā daļā audzē segtās platībās (siltumnīcās, pastāvīgās lecektīs, pieejamās tuneļveida plastikāta siltumnīcās). Kultūras, ko audzē nepieejamās tuneļveida plastikāta siltumnīcās, zem plēves pārsega vai pārvietojamās lecektīs, neuzskata par kultūrām, ko audzē segtās platībās. Vairākstāvu siltumnīcas gadījumā skaita tikai pamata platību.”; g) ar šādu tekstu aizstāj 169. punktu: “169. Vistu olas (ieskaitot inkubējamās olas)”; h) L sadaļā KVOTAS VAI CITAS TIESĪBAS zem virsraksta L TABULAS AILES un zem apakšvirsraksta “Nodokļi, papildus nodevas (10. aile)” svītro pēdējo teikumu “Uzrādīt “0”, ja ir kvota, bet nav maksājums.”; i) šā pielikuma 601. punktā “Platību maksājumi neapūdeņotajām platībām” teikumu “Pozīciju 602. līdz 618. summa” aizstāj šādi: “4. slejā “Pamatvienību skaits maksājumiem”: pozīciju 602. līdz 618. summa, neskaitot 608., 614. un 618. pozīciju, ja tās pašas pamatvienības ir reģistrētas arī citā pozīcijā M tabulā. 5. slejā “Kopējais atbalsts”: pozīciju 602. līdz 618. summa.”; j) šā pielikuma 621. punktā “Platību maksājumi apūdeņotajām platībām” teikumu “622. līdz 638. pozīcijas summa” aizstāj šādi: “4. slejā “Pamatvienību skaits maksājumiem”: pozīciju 622. līdz 638. summa, neskaitot 628., 634. un 638. pozīciju, ja tās pašas pamatvienības ir reģistrētas arī citā pozīcijā M tabulā. 5. slejā “Kopējais atbalsts”: pozīciju 622. līdz 638. summa.”; k) ar šādu tekstu aizstāj 700. punktu: “700. Tiešie maksājumi liellopu gaļas ražošanai saskaņā ar Padomes Regulu (EK) Nr. 1254/1999 un (EK) Nr. 1782/2003 Tiešo maksājumu kopsumma liellopu gaļai ir jāuzrāda arī J tabulā ar kodu 700. Nākamajā tabulā norādītas pozīcijas visiem tiešo maksājumu veidiem liellopu gaļai saskaņā ar Regulu (EK) Nr. 1254/1999 un (EK) Nr.1782/2003. Pozīcijas Pamatvienību skaits maksājumiem Atbalsta summa 700 Kopējie maksājumi par liellopu gaļu (710., 720., 730., 740., 750., 760. pozīcijas summa) — Obligāts 710 Īpašā piemaksa (711. un 715. pozīcijas summa) Obligāts Obligāts 711 Īpašā piemaksa par buļļiem Obligāts Obligāts 715 Īpašā piemaksa par vēršiem Obligāts Obligāts 730 Piemaksa par zīdītājgovīm (731. un 735. pozīcijas summa) — Obligāts 731 Zīdītājgovju piemaksa par zīdītājgovīm un telēm Obligāts Obligāts 735 Zīdītājgovju piemaksa: valsts papildpiemaksa Obligāts Obligāts 740 Kaušanas piemaksa (741. un 742. pozīcijas summa) — Obligāts 741 Kaušanas piemaksa: 1 līdz 7 mēneši Pēc izvēles Obligāts 742 Kaušanas piemaksa: 8 mēneši un vairāk Obligāts Obligāts 750 Ekstensifikācijas maksājums, kopā Obligāts Obligāts 760 Papildmaksājumi (dalībvalsts finansējums) — Obligāts”